Der har tidligere været problemer med kanonslag i det område af Aalborg, hvor 22-årige Magnus Bager bor. Derfor troede han også, at det var et kanonslag, der vækkede ham natten til søndag. -	Jeg vågnede ved et brag, og så var der tre andre hurtigt følgende skud. Det er ikke første gang, at vi har haft problemer i blokken her, men det er træls, at det er eskaleret til skyderi, siger Magnus Bager, der studerer til maskinmester i Frederikshavn. - Virkelig hyggeligt Selvom der har været lidt problemer med uro i området, er han glad for at bo der. -	Med undtagelse af de få episoder der er - med jævne mellemrum kan man næsten sige - er det faktisk virkelig hyggeligt herude. Det er synd, at der er nogle, der ødelægger det for alle os andre. Magnus Bager er glad for, at Nordjyllands Politi nu vil intensivere patruljeringen i området. -	Det vil være dejligt, så vi kan sove trygt og der vil være lidt mere ro i nabolaget.

Referat:
Magnus Bager var ufrivilligt vidne til de skud, der blev affyret mod en bil i Aalborg natten til søndag.